Harkar Musulunci a Najeriya (Turanci Islamic Movement of Nigeria), kunguyar addini ce wadda Ibrahim Zakzaky ke jagoranta, manufarta shine kafa daular Musulunci a Najeriya. Zakzaky na goyon bayan kasar Iran kuma yayi watsi da hukumar Taraiyar Najeriya. Kungiyar ta kafune akan mai tafiya batare da rikici ba kuma ta kafa Daular Musulunci a Najeriya. Kungiyar nada babban mazaunin ta a Husainiyya Baqiyatullah a garin Zariya, kuma akwai wakilai na kungiyar a ko'ina a Arewacin Najeriya dama wasu sassa na kudancin kasar wanda suka kai kaso 5% zuwa 17% na al'umar Musulmin kasar. Babban aikin kungiyar shine koyar da ilimin addini da wayar da kan mabiya. Haka nan Zakzaky na karfafa guiwar mabiyan sa dangane da neman ilimin Boko da kuma aiyukan sadaka. A yanzu shugaban kungiyar Zakzaky na daure a kurkuku, amma mabiyan kungiyar na shirya zanga zanga domin ganin gwamnati ta sake shi. Wanda hakan yasha haddasa rikice rikicen da yayi sanidiyyar rasa rayuka da dama harma da asarar dukiyoyi. Ranar 26 ga Yuli 2019, Gwamnatin Najeriya ta haramta kungiyar tare da sakata cikin jerin kungiyoyin ta'adda.